уникален доживотен идентификационен документ, заместващ оригинала, в съответствие с член 26;
 iii)в случай на еднокопитни животни, които са въведени в Съюза от трета държава или територия, която не е включена в списъка за еднокопитни животни в приложението към Решение 2011/163/ЕС на Комисията, или за които по други причини не е сертифицирано удостоверението за общественото здраве в точка II.6 от официалния сертификат за въвеждане в Съюза на еднокопитни животни, които не са предназначени за клане (MODEL „EQUI-X“), който придружава еднокопитното животно до границата и е установен в Регламент за изпълнение (ЕС) 2021/403 на Комисията.
 2.Клането на еднокопитно животно, отглеждано за производство на храни, се отлага за период от най-малко шест месеца:
 а)от отговорния ветеринарен лекар преди лечение с лекарствен продукт, съдържащ вещество, включено в списъка на вещества, установен в Регламент (ЕО) No 1950/2006 на Комисията и документирано в раздел II, част III от образеца на идентификационен документ за еднокопитни животни, установен в част 1 от приложение II към настоящия регламент;
 б)чрез дерогация от параграф 1, буква б), подточка ii) и с решение на компетентния орган, документирано в раздел II, част V от образеца на идентификационен документ за еднокопитни животни, установен в част 1 от приложение II към настоящия регламент, в случай на издаване на дубликат на идентификационен документ в срок от 30 дни от датата на декларираната и обоснована загуба на уникалния доживотен идентификационен документ, когато операторът може да докаже по задоволителен начин, че статутът на еднокопитното животно като предназначено за клане за консумация от човека не е бил изложен на риск в резултат на каквото и да било лечение.
 Член 39
 Задължение на отговорния ветеринарен лекар във връзка с документирането на статута на еднокопитно животно по отношение на това дали е предназначено за клане или е изключено от клане за консумация от човека в уникалния доживотен идентификационен документ
 1.Преди всяко едно лечение с ветеринарен лекарствен продукт, разрешен в съответствие с член 8, параграф 4 от Регламент (ЕС) 2019/6, или лекарствен продукт, прилаган в съответствие с член 112, параграф 4 от същия регламент, или съдържащ вещество, включено в списъка на вещества, съставен в съответствие с член 115, параграф 5 от същия регламент, отговорният ветеринарен лекар проверява статута на животното по отношение на това дали е предназначено за клане или е изключено от клане за консумация от човека, документиран в уникалния доживотен идентификационен документ, а когато е предоставен достъп — и в компютърната база данни.
 2.Когато показание по отношение на еднокопитно животно, предназначено за клане за консумация от човека, изисква приложението на лекарствен продукт в съответствие с член 112, параграф 4 от Регламент (ЕС) 2019/6 и операторът е дал съгласието си за такова лечение от името на собственика, отговорният ветеринарен лекар гарантира, че съответното еднокопитно животно е необратимо декларирано преди лечението като непредназначено за клане за консумация от човека, като попълва и подписва раздел II, част II от образеца на идентификационен документ за еднокопитни животни, установен в част 1 от приложение II към настоящия регламент.
 3.Когато показание по отношение на еднокопитно животно, предназначено за клане с цел консумация от човека, изисква приложението